SASS_LOGO

**Zápisnica**

**zo zasadnutia predsedníctva SAŠŠ (P-SAŠŠ)**

*Miesto a dátum:* online, 08. 04. 2025

*Prítomní:* P. Toman, M. Mazan, E. Líšková, M. Olešáková, T. Bélik,

Y. Unterfrancová, A. Tilková, R. Sojka, R. Urbančok

*Kontrolór SAŠŠ:* J. Nemec - ospravedlnený

*Ospravedlnení:* J. Kakula, H. Gáfriková, M. Császár, Ľ. Dratvová

*Prizvaní:* A. Ristová, M.Ristová

**PROGRAM:**

**1. Otvorenie.**

**2. Činnosť organizácie**

**3. Výročná správa za rok 2024 - schválenie**

**4. Účtovná závierka za rok 2024 - schválenie**

**5. Rôzne, Diskusia**

**K bodu 1**

Prítomných privítal a rokovanie predsedníctva viedol poverený prezident SAŠŠ P. Toman. Oboznámil prítomných s programom rokovania a dal hlasovať.

**Hlasovanie za program:**

**Za: 9 Proti: 0 Zdržal sa: 0**

*Uznesenie:*

*1/1 P- SAŠŠ schvaľuje program rokovania.*

Predsedajúci za zapisovateľa rokovania navrhol M. Olešákovú, overovateľ zápisnice Y. Unterfrancovú.

**Hlasovanie:**

**Za: 9 Proti: 0 Zdržal sa: 0**

*Uznesenie:*

*1/2 P- SAŠŠ schvaľuje za zapisovateľa M. Olešákovú a za overovateľa zápisnice p. Y. Unterftrancovú.*

**K bodu 2**

Peter Toman informoval

* Činnosť je zhrnutá v záverečnej správe, rok 2024 z pohľadu SAŠŠ pretrvávajú ťažkosti aj v tomto roku, zodpovednosť za školský šport si postupne prehadzovali medzi sebou viaceré organizácie. Riadenie školských športových súťaží je v kompetencií ministerskej organizácie NIVAM. Keď bolo treba komunikovať ohľadne školského športu zakaždým iná zodpovedná osoba.
* Zostavovanie kalendára neprebehlo hladko, s rozdielmi v jednotlivých regiónoch, krajoch, nakoniec sa niektoré súťaže organizujú, ale stále sú nejaké pripomienky, sťažnosti od telocvikárov, situácia so školských športom nie je moc dobrá.
* V roku 2024 absolvoval viacero osobných stretnutí na Ministerstve športu, či na MŠVVaM, bohužiaľ rokovania nepriniesli žiaden viditeľný výsledok pre SAŠŠ.
* Podarilo sa nám pravidelne a úspešne ponúkať atraktívne témy inovačných vzdelávaní, v septembri 2025 SAŠŠ končí akreditácia.
* Naďalej považuje za dôležité nájsť odhodlanie a silu kráčať ďalej.
* Na záver poďakoval členom P-SAŠŠ za prácu a aktivitu, poďakoval za prejavenú dôveru, pomoc a spoluprácu. Zároveň oznámil, že od septembra nebude môcť viesť SAŠŠ pre svoje vlastné pracovné povinnosti.

*Uznesenie:*

*2/1 P-SAŠŠ berie na vedomie informácie podané P. Tomanom.*

**K bodu 3**

Členom P-SAŠŠ bola dopredu zaslaná na schválenie - Výročná správa za rok 2024

P. Toman poďakoval členom P-SAŠŠ za spoluprácu v uplynulom školskom roku a M. Ristová podala informácie k stave a pohybu majetku a záväzkov..

**Hlasovanie:**

**Za: 9 Proti: 0 Zdržal sa: 0**

*Uznesenie:*

*3/1 P- SAŠŠ schválilo Výročnú správu za rok 2024.*

**K bodu 4**

Členom P-SAŠŠ bola dopredu zaslaná aj Účtovná závierka za rok 2024.

**Hlasovanie**

**Za: 9 Proti: 0 Zdržal sa: 0**

*Uznesenie:*

*4/1 P- SAŠŠ schválilo Účtovnú závierku za rok 2024.*

**K bodu 5**

P. Toman - predĺženie akreditácie inovačného vzdelávania, ak sa dohodneme, že chceme pokračovať vo vzdelávaní, tak sa pokúsi zistiť čo všetko k tomu treba. Musíme sa dohodnúť, či to bude mať zmysel, či bude mať kto sa venovať týmto vzdelávaniam, chuť naďalej v tom pracovať.

M. Olešáková - určite to má veľký zmysel, u nás v kraji sa snažíme robiť vzdelávania, učitelia si chvália uskutočnené vzdelávania a pýtajú sa, aké budeme mať v budúcom školskom roku, som ochotná pomôcť pri organizovaní vzdelávania.

A. Ristová - tvorila každý jeden program, nie je to jednoduché, dosť administratívne náročné, ak chceme v tom pokračovať mal by sa každý k tomu vyjadriť. Je to jediný zdroj našich príjmov.

M. Mazan - ak by bola možnosť a pokračovalo sa vo vzdelávaní, mali by záujem o športovú streľbu.

P. Toman poďakoval všetkým prítomným za účasť, určite sa stretneme ešte do konca školského roka, aby sme vyriešili otázky ohľadne vzdelávania, v akom režime budeme pokračovať, či sme schopní a ochotní pokračovať ďalej.

Zapísala: Miriam Olešáková v.r. ......................................

Overil: Yveta Unterfrancová v.r. ......................................

...................................................

Peter Toman v.r.

poverený prezident SAŠŠ